Parex banka

Parex banka on Läti pank.

Parex banka asutati 1992. aastal ja on üks vanimaid Läti kommertspankasid. Pank on pidanud harukontoreid Saksamaal, Rootsis, Eestis, Venemaal, Ukrainas, Aserbaidžaanis ja mujal. AS Parex banka Eesti filiaal kandis nime Parex Pank.

2008. aasta finantskriisi ajal sattus Parex banka suurtesse raskustesse ja Läti riik ostis panga päästmiseks suuromanikelt Viktors Krasovickiselt ja Valerijs Karginsilt 51% panga aktsiatest, makstes kummalegi osaluse eest ühe lati.Parex sues former owners for embezzlement, Baltic Reports, 2. august 2010.

2010. aasta 30. juulil andis Parex banka endised juhatuse liikmed ja suuromanikud Krasovickise ja Karginsi pangale kahju tekitamise eest kohtusse.

2009. aasta novembri seisuga kuulus 70,3% aktsiatest Läti erastamisagentuurile ning 25% Euroopa Rekonstruktsiooni- ja Arengupangale.Parex banka’s financial indicators have improved since takeover, Parex banka koduleht, 8. november 2009.

2010. aastal jaotati pank kaheks, et seda oleks hõlpsam erastada. Parex banka tütarettevõte Citadele banka sai tegevusloa 29. juunil ja võttis muuhulgas üle Parex banka Eesti filiaali, mille nimeks sai Citadele Pank.Parex Pank kannab äritegevuse Citadele Panka, citadele.ee, 3. august 2010.

2010. aasta augustis avaldati ajakirjanduses teatis, mille kohaselt plaanisid Läti Parex panga USAst ja Luksemburgist pärit väikeaktsionärid panga aktsiakapitali suurendamise otsuse konstitutsioonikohtusse kaevata (Läti valitsus suurendas aastail 2009-2010 raskustesse sattunud Parexi aktsiakapitali kolm korda. 2008. aasta lõpus oli see 65,03 miljonit latti, tänavu juuni lõpu seisuga aga 261,53 miljonit latti). Otsuse tulemusena vähenes väikeaktsionäride osalus pangas neli kordaParexi väikeaktsionärid kaebavad riigi kohtusse, www.e24.ee, 30.august 2010.

 Viited 

 Välislingid 
 "Kohus: Parex panga endised omanikud peavad maksma 124 miljonit eurot" ERR, 15. veebruar 2021 

Kategooria:Läti pangad